****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

*Úkon zasvätenia sa Nepoškvrnenému srdcu Panny Márie - 1. časť*

 Ó, Mária, Matka Božia a naša Matka, k tebe sa utiekame v tejto hodine úzkosti. Ty si Matka, miluješ nás a poznáš nás: nie je pred tebou skryté nič z toho, čo máme na srdci. Matka milosrdenstva, mnohokrát sme zakúsili tvoju prozreteľnú nehu, tvoju prítomnosť, ktorá nám prináša pokoj, pretože nás vždy vedieš k Ježišovi, Kniežaťu pokoja. Ale my sme stratili cestu pokoja. Zabudli sme na poučenie z tragédií minulého storočia, na obete miliónov ľudí, ktorí padli vo svetových vojnách. Nedbáme na záväzky, ktoré sme ako Spoločenstvo národov prijali, a zrádzame sny národov o mieri a nádeje mladých. Ochoreli sme na chamtivosť, uzavreli sme sa do nacionalistických záujmov, nechali sme sa vyprahnúť ľahostajnosťou a paralyzovať sebectvom. Uprednostnili sme ignorovanie Boha, žili sme s našimi klamstvami, živili agresiu, potláčali životy a hromadili zbrane, pričom sme zabudli, že sme strážcami svojho blížneho i samotného spoločného domova. Vojnou sme zničili záhradu zeme, hriechom sme zranili srdce nášho Otca, ktorý chce, aby sme boli bratmi a sestrami. Stali sme sa ľahostajnými voči všetkým a všetkému okrem seba. A s hanbou hovoríme: Odpusť nám, Pane!

 V biede hriechu, v našich námahách a krehkostiach, v tajomstve neprávosti zla a vojny nám ty, svätá Matka, pripomínaš, že Boh nás neopúšťa, ale naďalej na nás hľadí s láskou, túži nám odpustiť a znovu nás zodvihnúť. On sám ťa daroval nám a do tvojho nepoškvrneného Srdca vložil útočisko pre Cirkev a pre ľudstvo. Z božskej dobroty si s nami a aj v tých najstiesnenejších zvratoch dejín nás vedieš s nežnosťou. Preto sa k tebe utiekame, klopeme na dvere tvojho Srdca, my, tvoje drahé deti, ktoré sa nikdy neunavíš navštevovať a pozývať k obráteniu.

 V tejto temnej hodine nám príď na pomoc a poteš nás. Opakuješ každému z nás: *"Nie som tu azda ja, tvoja Matka ?"* Vieš, ako rozviazať spleť našich sŕdc a uzly nášho času. Vkladáme do teba svoju dôveru. Sme si istí, že najmä v čase skúšky neodvraciaš zrak od našich prosieb a prídeš nám na pomoc. Tak si to urobila aj v Káne Galilejskej, keď si urýchlila čas Ježišovho vystúpenia a uviedla jeho prvé znamenie svetu. Keď sa hostina zmenila na zármutok, povedala si mu: *"Nemajú vína"* . Zopakuj túto výzvu Bohu ešte raz, ó Matka, pretože dnes nám došlo víno nádeje, rozplynula sa radosť, rozriedilo sa bratstvo. Stratili sme ľudskosť, premárnili sme mier. Stali sme sa schopnými všetkého násilia a ničenia. Naliehavo potrebujeme tvoj materinský zásah. Prijmi teda, Matka, túto našu prosbu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * Rodičia tretiakov: Povzbudzujeme Vás aj s vašimi ratolesťami k modlitbe krížovej cesty, adorácii aj účasti na sv. omši aj v týždni. Odovzdávajte svoje deti do Božích rúk, ale dávajte Ježiša do rúk a srdca svojich detí aj prakticky, nie iba teoreticky.
* Ukážme charakter a vieru**: Každý, kto je ochotný ponúknuť bývanie tým, ktorým ide o holý život v tomto mimoriadnom čase nech sa prihlásia cez formulár na webe** [www.tkkbs.sk/registraciaubytovania](http://www.tkkbs.sk/registraciaubytovania)**. Veľmi prosíme a ďakujeme ! ! !**
* Pomoc Ukrajine: Sestričky z Kongregácie Jesu Prešov potrebujú pre Ukrajinu : Sviečky, hygienické potreby, pampersky plienky pre deti, , kávu, čaj, cukor, trvanlivé potreby, instantné polievky a trvanlivé konzervy, sterilné rukavice, obväzy, striekačky, dezinfekciu na ruky, zdravotnícke rúška. Tieto veci môžete priniesť do Centra MAGIS na Konštantínovej 2, vchod z Metodovej ulice. Ďakujeme...
* Spoločenstvo NEOKATECHUMENÁT: Pozýva všetkých, ktorí chcú rásť vo svojej kresťanskej viere na katechézy každý utorok a štvrtok od 19.15 h v Katolíckom kruhu na Jarkovej ulici č.77 v Prešove.
* Pôstne biblické stretnutia: **Centrum Márie Wardovej pozýva na biblické stretnutia každý štvrtok od 19. do 21. h v Prešove na Konštantínovej 2, vchod z Metodovej ul.. Téma: Stávať sa veľkonočnými ľuďmi v stretnutí s Ježišom. Počas stretnutia je aj možnosť eucharistickej adorácie a prijatie sv. zmierenia**
* ZBIERKA pre UKRAJINU: **Budúcu 5. pôstnu nedeľu 3. 4. budeme mať celoslovenskú zbierku na pomoc obetiam vojnového konfliktu na Ukrajine. Za vašu štedrosť Pán Boh zaplať ! Nezabudnime tiež na zahalenia krížov ! ! !**
* Sv. zmierenia: Podľa rozpisu v tabuľke na 3. str. V piatok chorých doma od 8 h.
* Birmovanci: Tento týždeň stretnutie v skupinkách bude v piatok 1.4., hneď po sv. omšiach v Dulovej Vsi a Kokošovciach. Prosím príďte všetci...
* Rómovia: Katechéza pred 1. sv. prijímaním bude v stredu 30. 3. od 16. h v Žehni.
* Adorácia: Kokošovce v piatok od 16.15 h., Zlatá Baňa v stredu od 17.15 h. a Dulova Ves v piatok od 16.00 h. Žehňa v piatok od 16.30 h
* Zapisovanie intencií: V tomto týždni budete môcť nahlásiť intencie sv. omší na mesiace apríl, máj a jún v sakrestii takto: V Kokošovciach v utorok a v sobotu po sv. omšiach. V Dulovej Vsi vo štvrtok po sv. omši. V Žehni v piatok po sv. omši. Na Zlatej Bani v stredu po sv. omši. Prosíme 1 intenciu z jednej rodiny.
* Národné stretnutie mládeže T22 sa uskutoční v dňoch 28. - 31. 7. 2022 v Trenčíne. Všetky potrebné informácie nájdete na [www.narodnestretnutiemladeze.sk](http://www.narodnestretnutiemladeze.sk) Každý účastník sa musí zaregistrovať na tejto stránke. Povzbudzujeme mladých a zvlášť birmovancov k účasti na tomto Národnom stretnutí mládeže, čo je vlastne vzdialenou prípravou na Svetové dni mládeže v Lisabone v lete 2023.

*Pokojný pôstny čas Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE4.Pôstny TÝŽDEŇ (28.3.2022 – 3.4.2022)

|  |  |  |  |  |  |
| --- | --- | --- | --- | --- | --- |
| 28.3. | PO | *Pondelok* *po 4. pôstnej nedeli* | Dulova Ves*Sv. spoveď 17h* | 18.00 | + Anton a ost. r. Hatokovej a r. Sokolovej *č.121* |
| 29.3. | UT | *Utorok* *po 4. pôstnej nedeli* | KOKOŠOVCE*Sv. spoveď 17h* | 18.00 | + Ján + Katarína + Ján a ost. r. Krištofovej a Marcinovej *č.86* |
| 30.3. | STR | *Streda**po 4. pôstnej nedeli* | Zlatá Baňa*Sv. spoveď 17h* | 18.00 | + Verona Demčáková - *výročná* |
| Žehňa*Sv. spoveď 17.15* | 18.00 | + Andrej + Helena *č.118* |
| 31.3. | ŠT | *Štvrtok**po 4. pôstnej nedeli* | Dulova Ves*Sv. spoveď 17.20*  | 18.00 | + Anna + Štefan+ Katarína + Ján *č.140* |
| KOKOŠOVCE*Sv. spoveď 17h* | 18.00 | + Anton + Anna + Ladislav + Anna *č.140* |
| Lesíček*Sv. spoveď 16h* | 16.30 | *Sv. omša - Za Boží ľud farnosti* |
| 1.4. | PIA | *Piatok**po 4. pôstnej nedeli* | Dulova Ves*Birmovanci 18.30* | 18.00 | + r. Ivaneckej + r. Furčákovej + r. Girdasovej *č.122* |
| KOKOŠOVCE*Birmovanci 18.30* | 18.00 | + Jozef + Mária + František a ost. r. Ivaneckej a Šestákovej *č.267* |
| Zlatá Baňa | 17.00 | + Vojtech + Magda + Tomáš + Anna a ost. r. Kozlovej a Mihaľovej *č.427* |
| Žehňa | 17.00 | + Martina *Abr.7* |
| 2.4. | SO | *Sobota**po 4. pôstnej nedeli* | Dulova Ves | 8.00 | + Mária + Ľudovít a ost. rod. Zeleňákovej *Vlč. d.* |
| *S nedeľnou platnosťou* | KOKOŠOVCE | 18.00 | ZBP Marián a Anastázia *č.34* |
| 3.4. | NE | *5.pôstna nedeľa*  | Dulova Ves | 8.30 | ZBP rod. Raticova *č.86* |
| KOKOŠOVCE | 10.30 | ZBP Jozef Vrábeľ s rod. *č.136* |
| Zlatá Baňa | 9.00 | ZBP r. Klimkovej r. Pagurkovej r. Ďorďovičovej *č.57* |
| Žehňa | 10.00 | Vlastný úmysel |
| Lesíček | 11.00 | *Sv. omša* |

*„Pôst bohatých by sa mal stať pokrmom chudobných.“* sv. Lev Veľký*Zamyslenie:* *Zo Slova medzi nami - nedeľa 27.3.2022**„Patrilo sa hodovať a radovať sa.“* *(Lk 15,32)* „Nezdá sa ti Ježišovo podobenstvo o márnotratnom synovi trochu nelogické? Ktorý zodpovedný otec by predal polovicu svojho majetku a peniaze zaň by odovzdal mladšiemu synovi? A keď potom videl, ako jeho syn odišiel a všetky peniaze minul na zábavu, ktorý otec by svojho syna privítal s otvorenou náručou a usporiadal na jeho počesť bohatú hostinu? Nedáva to žiaden zmysel. Ale práve o to v tomto podobenstve ide. Božia láska a milosrdenstvo voči nám sú také nepochopiteľné, že sa nám to až ťažko prijíma. Žijeme žiaľ vo svete, ktorý sa riadi logikou podmienečnej lásky a opatrného prijímania druhých. Je to druh logiky, ktorá stotožňuje spravodlivosť s pomstou a odplatou. Jer to tá i stá logika, ktorú použil starší brat, keď vyčítal svojmu otcovi. Prečo si k nemu taký štedrý a ku mne nie? To za svoju tvrdú dlhoročnú prácu nič nedostanem? Aká je v tom spravodlivosť?  Boh však stále používa božskú logiku lásky, nie ľudskej „spravodlivosti“. Podľa božskej logiky je lepšie, aby dokonalý, nevinný Boží Syn zomrel, než aby vinné ľudstvo čelilo spravodlivému odsúdeniu. Podľa božskej logiky môže byť každý hriech odpustený a zabudnutý. Je to ten druh logiky, ktorý víta nespravodlivého márnotratníka a prosí pyšného syna presvedčeného o vlastnej spravodlivosti, aby obmäkčil svoje srdce. Logika božskej lásky ti hovorí, že máš Nebeského Otca, ktorý na teba milosrdne hľadí a neodsudzuje ťa. On v tebe vidí všetko – všetko dobré, zlé aj neutrálne – a aj tak ťa bezhranične miluje a je pripravený ti bezvýhradne odpustiť. Ak si pripadáš ako márnotratný syn z podobenstva, vedz, že Otec ťa chce objať a pripraviť pre teba hostinu. Preto dnes s pokorou a vďačnosťou pristúp k jeho oltáru. Príď a raduj sa spolu sním aj so všetkými svojimi bratmi a sestrami v Kristovi. Nechaj sa naplniť Jeho láskou. Nebeský Otče, stále viac a viac žasnem nad tvojim milosrdenstvom!“„Náš blížny je vždy ten, koho máme práve pred sebou a kto nás potrebuje – nehľadiac na to, či je sympatický alebo nie.“sv. Edita Steinová |